72 
saaledes at der i samme Stængel fandtes først en Række Celler af 
den ene Art og saa af den anden. Som Parasiter i dens Rede 
fandt han: Foenus affectator, Cryptus gyrator, C. odoriferator, 
Ephialtes divinator,  Perithous mediator , Erytoma rubicola .og 
Chrysis cyanea. — Kohl (1884, p. 195) afbilder nogle Reder med 
Kokon'er; tåb. IX, fig. 5 en Kokon i en tom Cynips Kollari-Galle; 
fig. 6 3 Celler i en Sambucus-Grens Marvrør; fig. 7 en Kokon i en 
Ribes-Gren. 
Selv har jeg ofte fundet Artens Reder i gamle Hylotrupes 
bajulus-Gange i Brædder, i Tagrørene paa Huse, i Reder af Hoplo- 
merus lævipes 0. fl. i Rubusgrene, i afhuggede Stængler af Anthriscus 
sivestris osv. Den tager tiltakke med ethvert Slags Rum, som blot 
paa nogen Maade kan benyttes, saa at den kun i ringe Grad er 
afhængig af de ydre Forhold og forstaar at indrette sig efter de 
tilfældige Omstændigheder. Talrigst ere dens Reder i gamle Insekt- 
gange i tørt Træ og gamle Plankeværker; ofte finder man dem i 
Stængler, der ere udhulede af andre Redebyggere og allerede be- 
boede, saaledes at der er 2 Slags Celler i samme Stængel. Man 
kan endog se den bygge i Huller i Lervægge. Efter denne Allesteds- 
nærværelse og de svage Mandibler at dømme, gnaver den aldrig selv. 
sin Gang. Der er et Forhold, som ogsaa tyder herpaa, og som 
allerede Bergman iagttog: ,,fundum argilla obducit" — den be- 
gynder altid med at opføre en Bund i Reden, hvis der ikke tilfældig» 
vis er en solid Bund i Forvejen. Dette gjør ingen Gravehveps, som 
selv udgnaver sin Gang. Den første Bund adskiller sig kun ved 
sin Tykkelse fra de senere Skillevægge mellem de enkelte Celler; 
disse ere som en Skaal, der vender den udbuede Side indefter og 
kun med Randen er fæstet i Væggene. Paa en Bund eller Skille- 
væg anbringes en halv Snes smaa Edderkopper, hvorimellem Ægget 
lægges, og Cellen lukkes med en ny Skillevæg, der er Bund for 
den næste Celle, osv. Den sidste Celle lukkes med en tyk Skille- 
væg, og ofte lukker den selve Indgangen til paa lignende Maade. 
